Συνέλευση Ίσης Εκπροσώπησης της Σύμβασης που συνάφθηκε μεταξύ των κρατών της Αφρικής, της Καραϊβικής και του Ειρηνικού και της Ευρωπαϊκής Ένωσης (ΑΚΕ-ΕΕ) - Εγκριθέντα ψηφίσματα για τις εξαγωγές βοείου κρέατος προς τη Νότιο Αφρική (ΑΚΕ-ΕΕ 2091/97/τελ.)

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στις Βρυξέλλες από τις 17 έως τις 20 Μαρτίου 1997,

Α. έχοντας υπόψη πόσο σημαντική είναι η αγροτική ανάπτυξη και η εκστρατεία κατά της φτώχειας για την ευρωπαϊκή αναπτυξιακή πολιτική στη νότια Αφρική,

Β. έχοντας υπόψη την εξέχουσα θέση της εκτροφής βοοειδών στην αγροτική οικονομία της νότιας Αφρικής,

Γ. ανησυχώντας έντονα για τη δραματική μείωση των εισοδημάτων των εκτροφέων βοοειδών στη Νότιο Αφρική, η οποία οφείλεται στην έντονη αύξηση των εξαγωγών επιδοτούμενου βοείου κρέατος από την ΕΕ προς τη Νότιο Αφρική,

Δ. αναστατωμένη για την ξαφνική μείωση της εμπορίας βοείου κρέατος στη βόρειο Ναμίμπια, που ενθαρρύνεται από την αναπτυξιακή πολιτική της ΕΕ,

Ε. δεδομένου ότι η Νότιος Αφρική και το Λεσόθο έχουν ταξινομηθεί ως μέρος της περιοχής για μέγιστη επιστροφή εξαγωγών (1),

ΣΤ. λαμβάνοντας υπόψη την υπάρχουσα τελωνειακή ένωση και τη συνακόλουθη ελεύθερη διακίνηση αγαθών μεταξύ της Νοτίου Αφρικής, της Ναμίμπια, της Μποτσουάνα, του Λεσόθο και της Σουαζιλάνδης (SACU), και τις εισαγωγές βοείου κρέατος στην ΕΕ από τη Ναμίμπια και τη Μποτσουάνα,

Ζ. έχοντας υπόψη τα αιτήματα της Νοτίου Αφρικής και της Ναμίμπια για την κατάργηση των επιστροφών κατά την εξαγωγή βοείου κρέατος της ΕΕ προς τη Νότιο Αφρική,

Η. πεπεισμένη ότι, για τη σταθεροποίηση της αυτάρκειας σε τρόφιμα και την εξασφάλιση της επισιτιστικής ασφάλειας σε ολόκληρο τον κόσμο, κάθε χώρα πρέπει να μπορεί να θεσπίζει αποτελεσματική εξωτερική προστασία στην περίπτωση εισαγωγών τροφίμων,

1. καλεί την Επιτροπή και το Συμβούλιο να καταργήσουν τις επιστροφές εξαγωγών για το βόειο κρέας που εξάγεται προς τη Νότιο Αφρική και το Λεσόθο, δεδομένου ότι ο γεωγραφικός στόχος των εξαγωγών αυτών είναι η SACU και όχι μεμονωμένα κράτη μέλη της 7

2. καλεί την Επιτροπή και το Συμβούλιο να συστήσουν πάραυτα κοινό και μόνιμο φόρουμ για όλα τα ενδιαφερόμενα μέρη, με τη συμμετοχή του ΕΚ, για να εξασφαλιστεί ο στενός συντονισμός μεταξύ των οργάνων και να αποφευχθεί η έλλειψη συνοχής μεταξύ της αναπτυξιακής και της κοινής γεωργικής πολιτικής της ΕΕ 7

3. καλεί την Επιτροπή και το Συμβούλιο να μη μεταβιβάσουν το κόστος και τους κινδύνους που προέκυψαν από την παρούσα κρίση της αγοράς βοείου κρέατος της ΕΕ σε τρίτες χώρες και, κατά συνέπεια, να ασκήσουν τη μέγιστη δυνατή προσοχή κατά την παρακολούθηση της προέλευσης του βοείου κρέατος που εξάγεται σε τρίτες χώρες, ούτως ώστε να αποκλειστεί κάθε περαιτέρω εξάπλωση της ασθένειας των «τρελλών αγελάδων» σε τρίτες χώρες και η διακύβευση της υγείας των καταναλωτών τους 7

4. καλεί την Επιτροπή και το Συμβούλιο να καταργήσουν πλήρως τις επιστροφές εξαγωγών κατά τις προσεχείς διαπραγματεύσεις του ΠΟΕ και την επικείμενη αναθεώρηση της ΚΓΠ, και να χρησιμοποιήσουν το διαπραγματευτικό περιθώριο που θα αποκτηθεί για τη θέσπιση ελάχιστων τιμών κόστους και κοινωνικών/οικολογικών κριτηρίων για το εμπόριο τροφίμων 7

5. αναθέτει στους Συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή και στα κράτη SACU.(1) ΕΕ L 282 της 1. 11. 1996, σ. 4.